b'\n_START_ARTICLE_\nFormula 1 - sezona 1971.\n_START_SECTION_\nSa\xc5\xbeetak sezone\n_START_PARAGRAPH_\nJackie Stewart pobje\xc4\x91uje u 6 od 11 utrka te sezone i dominantno osvaja svoj drugi naslov prvaka. Mom\xc4\x8dad Kena Tyrrella osvaja prvi konstruktorski naslov u Formuli 1. Mario Andretti ostvaruje svoju prvu pobjedu u Formuli 1 na  VN Ju\xc5\xbene Afrike u Kyalamiju. Prvu i jedinu pobjedu u Formuli 1 ostvaruju  Fran\xc3\xa7ois Cevert na posljednjoj utrci na Watkins Glenu i Peter Gethin koji pobje\xc4\x91uje u ludoj zavr\xc5\xa1nici na VN Italije u Monzi kada je prvi pet voza\xc4\x8da zavr\xc5\xa1ilo utrku unutar 6 desetinki. _NEWLINE_Niki Lauda debitirao je u Formuli 1 na VN Austrije. _NEWLINE_Na\xc5\xbealost, Formula 1 je 1971. izgubila dva voza\xc4\x8da. Meksikanac Pedro Rodr\xc3\xadguez poginuo je u Interserie utrci na stazi Norisring u N\xc3\xbcrnbergu u Njema\xc4\x8dkoj 11. srpnja. Pobjednik VN Austrije \xc5\xa0vicarac Jo Siffert, izgubio je \xc5\xbeivot 24. listopada na Brands Hatchu, utrci koja nije bila bodovana za prvenstvo. Siffert je o\xc5\xa1tetio ovjes u dodiru sa Ronniem Petersonom. O\xc5\xa1te\xc4\x87eni ovjes bio je uzrok izljetanja Siffertovog bolida koji se odmah zapalio. Siffert se nije mogao izvu\xc4\x87i iz goru\xc4\x87eg bolida, te je preminuo od posljedica udisanja dima.'